CELEX: 62019TN0634
Language: bg
Date: 2019-09-19 00:00:00
Title: Дело T-634/19: Жалба, подадена на 19 септември 2019 г. — FC/EASO

25.11.2019   
            
            
               BG
            
            
               Официален вестник на Европейския съюз
            
            
               C 399/79
            
         
      Жалба, подадена на 19 септември 2019 г. — FC/EASO
      (Дело T-634/19)
      (2019/C 399/97)
      Език на производството: гръцки
      
         Страни
      
      
         Жалбоподател: FC (представител: B. Christianos, avvocato)
      
         Ответник: Европейска служба за подкрепа в областта на убежището (EASO)
      
         Искания
      
      Жалбоподателката моли Общия съд:
      
                  —
               
               
                  да отмени решение № EASO/ED/2019/309 на органа по назначаването на EASO от 20 юни 2019 г., с което се отхвърля жалбата по административен ред на жалбоподателката, подадена на 21 февруари 2019 г. на основание член 90, параграф 2 от Правилника за длъжностните лица на Европейския съюз;
               
            
                  —
               
               
                  да отмени решение № EASO/ED/2018/365 на органа по назначаването на EASO от 14 декември 2018 г. относно отстраняване от длъжност на жалбоподателката (нейното пенсиониране), налагане на удръжки върху възнаграждението ѝ и на забрана за достъп до помещенията на EASO;
               
            
                  —
               
               
                  да осъди EASO да заплати на жалбоподателката сумата от 6 504,00 EUR като обезщетение за претърпените от нея имуществени вреди;
               
            
                  —
               
               
                  да осъди EASO да заплати на жалбоподателката сумата от 250 000,00 EUR като обезщетение за претърпените от нея неимуществени вреди и за уврежданията на здравето, понесени от жалбоподателката; и
               
            
                  —
               
               
                  да осъди EASO да заплати всички разноски по производството, направени от жалбоподателката.
               
            
         Основания и основни доводи
      
      Жалбоподателката изтъква четири основания в подкрепа на жалбата.
      
                  1.
               
               
                  Първо основание: обжалваните решения са опорочени от нарушение на правото на жалбоподателката на добра администрация, в частност от гледна точка на принципа на безпристрастност и обективност, както и на основното ѝ право да бъде изслушана.
               
            
                  2.
               
               
                  Второ основание: редът и условията на разпространение са съдържали злоупотреба с личните данни и нарушение на презумпцията за невиновност на жалбоподателката, както и на принципа на пропорционалност.
               
            
                  3.
               
               
                  Трето основание: обжалваните решения са опорочени от явна грешка в преценката и от липса на мотиви.
               
            
                  4.
               
               
                  Четвърто основание: обжалваните решения са увредили и по същество възпрепятствали жалбоподателката да упражни правото си на защита.